Nos Tidemannus² abbas totusque conuentus Padis,³ ordinis Cisterciensis, dyocesis Reualiensis, tenore presencium publice recognoscimus, nos nomine monasterij nostri et nostro leuasse et integraliter percepisse a circumspectis et discretis viris Tidekino van Osten et Hinrico Gruel, ciuibus Reualiensibus, ex parte reuerendi in Christo patris, dominj Magni, Dei gracia [episcopi], et venerabilis capituli Aboensis c⁴ nobulos pleni et sufficientis ponderis ad emendum seu comparandum monasterio nostro et nobis vicinius predia siue prouentus et redditus prediales; pro quibus nos piscariam salmonum jn parrochia Helsingha⁵ et ius patronatus cum alio quocunque iure, prouentibus et redditibus, in ecclesia Borgha cum suis capellis,⁶ ex donacione illustrissimi⁷ dominj Magni, quondam regis Swecorum, nobis et monasterio nostro debitis, prefatis reuerendo domino episcopo et venerabili capitulo ecclesie Aboensis eorumque successoribus assignamus, appropriamus et pleno iure dimittimus perpetuo possidenda; promittentes insuper bona fide, quod omnes et singulas litteras et priuilegia, quas et que ab illustrissimo principe, rege Magno predicto, suisque successoribus aut ab aliis dominis et nobilibus quibuscunque super predictam piscariam uel ecclesiam cum capellis habemus, eisdem⁸ domino episcopo et capitulo ecclesie Aboensis absque vlla dilacione velimus et debeamus saluis sigillis tradere inconcussa. Jn quorum omnium⁹ euidenciam firmiorem sigilla nostra presentibus sunt appensa. Datum anno Dominj mccccxxviijº,¹⁰ jn eodem monasterio nostro prenotato, ipso die Cosme et Damiani martirum.